Timothée Chalamet

Timothée Hal Chalamet (New York, 1995eko abenduaren 27a) estatubatuar eta frantziar aktorea da.

 Biografia 
 Adin goiztiarra eta hezkuntza 
Timothée Hal Chalamet 1995eko abenduaren 27an jaio zen New York hirian, eta gobernu federalak diruz lagundutako artisten eraikinean hazi zen, Manhattan Plazan, Hell's Kitchen auzoan. Bere ama, Nicole Flender, hirugarren belaunaldiko newyorktar bat da. Hirugarren belaunaldi horren jatorria erdi judu errusiarra erdi judu austriarra da. Flender The Corcoran Group-eko ondareen agentea da, eta Broadway-ko dantzari ohia.Flenderrek frantseseko lizentziatura lortu zuen Yaleko Unibertsitatean, eta hizkuntzen eta dantza irakaslea izan da. Bere aita, frantsesa dena, Marc Chalamet, UNICEFeko editorea da eta Le Parisieneko korrespontsal ohia New Yorken. Marc Nîmesekoa da eta aurrekari kristau protestanteakditu. Pauline Chalamet, ahizpa zaharrena, aktorea da. Timothéeren aitaren aldeko amona, Frantziara bizitzera etorri zena, jatorriz kanadarra zen. Amaren aldetik, Rodman Flender eta Amy Lippman senar-emazte zinegile eta ekoizleen iloba da. Amaren aldeko aitona Harold Flender gidoilaria izan zen; eta amaren aldeko amona, Enid Flender (ezkongabea, Rodman), Broadwayko dantzari ohia da.

Chalamet elebiduna da ingelesez eta frantsesez. [a] Hazten ari zela, Chalametek Le Chambon-sur-Lignon-en pasatzen zituen udak, Lyon-etik bi ordura zegoen Frantziako herri txiki batean, aitaren aldeko aitona-amonen etxean. Frantzian eman zuen denboran, kulturen arteko identitate-arazoak izan zituela esan zuen. «Neure buruaren bertsio frantsesa bihurtu nintzen; kulturaz erabat blaituta nengoen, eta frantsesez ere egin nuen amets», gogora ekarri du. Chalameten haurtzaroko ametsa futbola jokatzea zen. «Frantziako futbol zelai batean entrenatzaile izan nintzen. Nik sei-hamar urteko haurrak entrenatzen nituen hamahiru urte inguru nituenean».

Chalamet PS 87 William T. Sherman lehen hezkuntzako eskolara joan zen, eta, gero, Delta hautazko programara, MS 54 Booker T. Washington bigarren hezkuntzako eskolara. Miserable gisa deskribatu zuen programa hori, eskolako ingurune akademikoki zorrotzean sormenezko irtenbiderik ez zegoelako. Fiorello H. LaGuardia High School of Music & Art and Performing Arts-en izan zuen onarpena inflexio-puntua izan zen emanaldiarekiko zuen estimuan. Berak esan zuen: «Behin bigarren hezkuntzara iritsi nintzenean, LaGuardia izeneko arte eszenikoen eskola batera joan nintzen, maisu bikain batzuk izan nituen eta benetan maitemindu nintzen eskola horrekin. Ikusi nuen artetzat har zitekeela». Harry Shifman, LaGuardiako bere bigarren urteko antzerki irakaslea, hain txundituta geratu zen bere entzuketarekin, ezen behin eta berriz azpimarratu baitzuen Chalametek eskolan onartua izan behar zuela, nahiz eta elkarrizketan baztertu egin zuten (bigarren hezkuntzako bere historiala zela eta), esanez: «Haur bati eman diodan puntajerik altuena eman nion entzunaldi batean». Bigarren hezkuntzan, Chalamet Madonnaren alabarekin, Lourdes ("Lola") Leonekin, ikaskide batekin, atera zen urtebetez. Chalamet eskolako musikalen protagonista izan zen Cabaret eta Oscar Lindquist Sweet Charityn zeremonia-maisu gisa eta 2013an graduatu zen. YoungArts-eko ikasle ohi bat ere bada.

Bigarren hezkuntza amaitu ondoren, Chalamet, orduan 17 urte zituena, Columbiako Unibertsitatera joan zen urtebetez, antropologia kulturalean espezializatu zen eta Hartley Hall-en bizi izan zen. Geroago, New Yorkeko Unibertsitateko Gallatin Ikasketa Indibidualizatuen Eskolara transferitu zen, aktore karrera askatasun handiagoz jarraitzeko, Interstellar filmatu ondoren Columbiarekin zuzenean parekatzea zaila egin zaiolako. Columbia utzi zuenean, Chalamet Concourse-ra, joan zen, Bronx-era.

 Bizitza pertsonala 
Chalamet-ek New York eta Kalifornia artean banatzen du bere denbora. Hedabideek eta interes publikoak arreta handia jarri arren, gutxitan hitz egiten du bere bizitza pertsonalaren alderdi erromantikoez.

Kirolzale amorratua da, eta gaztetan futbol profesionaleko jokalaria izateko ametsa zuen. Bertidanik, New York Knicks taldearen eta AS Saint-Etienne futbol talde frantziarraren aldekoa da. Chalamet ere hip-hop musikaren zale amorratua da, eta Kid Cudi raperoa bere ibilbideko inspirazio handiena dela deritzo, baita Leonardo DiCaprio eta Joaquin Phoenix ere.
 Filmografia 
 Zinema 
 Urtea Filma Pertsonaia Zuzendaria Oharrak 2008 Sweet Tooth Samuel Rory Kindersley, Jason Noto Laburmetraia 2008 Clown Clown Boy Tate Steinsiek Laburmetraia 2014 Men, Women & Children Danny Vance Jason Reitman 2014 Spinners Jace Erik L. Barnes Laburmetraia 2014 Interstellar Tom Cooper gaztea Christopher Nolan 2014 Worst Friends Sam gaztea Ralph Arend 2015 One and Two Zac Andrew Droz Palermo 2015 The Adderall Diaries Stephen Elliott nerabea Pamela Romanowsky 2015 Love the Coopers Charlie Cooper Jessie Nelson 2016 Miss Stevens Billy MitmanJulia Hart 2017 Call Me by Your Name Elio Perlman Luca Guadagnino 2017 Hot Summer Nights Daniel Middleton Elijah Bynum  2017 Lady Bird Kyle Scheible  Greta Gerwig 2017 Hostiles Philippe DeJardin Scott Cooper  2018 Beautiful Boy Nic Sheff Felix Van Groeningen  2019 A Rainy Day in New York Gatsby Welles Woody Allen  2019 The King Henrike V.a Ingalaterrakoa David Michôd  2019 Little Women Theodore "Laurie" Laurence Greta Gerwig  2021 The French Dispatch Zeffirelli B. Wes Anderson  2021 Dune Paul Atreides Denis Villeneuve  2021 A Man Named Scott Bere burua Robert Alexander Dokumentala 2021 Don't Look Up Yule Adam McKay 

 Telebista 
 Urtea Izenburua Pertsonaia Oharraj 2009 Law & Order Eric Foley Atala: "Pledge" 2009 Loving Leah Jake Lever gaztea Telefilma 2012 Royal Pains Luke 4 atal 2012 Homeland Finn Walden 8 atal 2013 Trooper	 Lee Flaxton	 Lehen atala

 Kanpo estekak 

Kategoria:Newyorkarrak
Kategoria:Frantziar estatubatuarrak
Kategoria:Ameriketako Estatu Batuetako aktoreak
Kategoria:Frantziako aktoreak